LISA 1 – TEHNILINE KIRJELDUS

1. Tehniline kirjeldus

Hankija soovib osta ühe (1) kompaktlaaduri koos lisavarustusega.

1.1. Üldine

1.1.1. Kompaktlaadur ja lisaseadmed peavad olema kasutamata, täiskomplektsed ning kohese töövalmidusega, väljalaskeaasta 2024.

1.1.2. Kompaktlaadur antakse Tellijale üle koos kaasasoleva lisavarustusega.

1.1.3. Kompaktlaaduri tehasegarantii või edasimüüja pikendatud garantii koos tehasegarantiiga peab olema vähemalt 2 aastat või 1000 töötundi. Pakkumuse maksumus peab sisaldama kõiki garantiiajal kohustuslikke hooldusgraafiku järgseid hooldusi.

1.1.4. Kompaktlaaduri koos lisaseadmetega tarnetähtaeg on 31.12.2024

1.1.5. Kompaktlaadur antakse üle koos eesti keelse juhendamisega Tellija juures asukohas RMK Pähni Looduskeskus, Pähni küla, Võrumaa.

1.1.6. Kompaktlaaduriga peab olema kaasas eesti keelne kasutus- ja hooldusjuhend.

1.2. Üldparameetrid

1.2.1. Keskliigendiga väikelaadur.

1.2.2. Pikkus 2450 – 2650 mm.

1.2.3. Laius 1200 – 1450 mm.

1.2.4. Kõrgus koos kabiiniga (soojendusega ja klaasipuhastitega) maksimaalselt 2100 mm.

1.2.5. Töökaal maksimaalselt 1800 kg.

1.2.6. Tõstejõud maapinnalt minimaalselt 1100 kg.

1.2.7. Tõstekõrguse suutlikkus vähemalt 2800 mm, mõõdetuna pöördtapist.

1.2.8. Tõstepoom varustatud paralleeltõstega; tõstetel seadistub töövahendi nurk automaatselt.

1.2.9. Lisahüdraulika 2 pumbaga lahendus 60l kuni 66l/min/200 bar survet. Pumpade võimsus ja tootlikkus peab olema piisav kaasasolevate lisaseadmetega töötamiseks.

1.3. Mootor

1.3.1. Vedelikjahutusega diiselmootor.

1.3.2. Mootori minimaalne võimsus 25 hj.

1.3.3. Kütusepaagi maht minimaalselt 30 liitrit.

1.3.4. Õlipumba tootlikkus vähemalt 65 liitrit/min.

1.4. Ülekanne, juhtimine, juht töökoht

1.4.1. Joystic tüüpi juhtkang poomi ja hüdroväljavõtte juhtimiseks; min 8 funktsiooni.

1.4.2. Hüdrostaatiline pidev 4-ratta vedu.

1.4.3. Suurima sõidukiiruse suutlikkus vähemalt 12 km/h.

1.4.4. Jäik keskliigend, määritav.

1.4.5. Integreeritud tagaraskus minimaalselt 150 kg.

1.4.6. Veokonks 50 mm veokuuliga.

1.4.7. Hüdroväljavõte kõik ühes tüüpi kiirkinnitusega tõstepoomil.

1.4.8. Reguleeritav iste käetugedega, vedrustuse ja elektrilise soojendusega.

1.4.9. Töötuled katusel LED tüüpi. Minimaalselt kolm tuld, ühe tule võimsus vähemalt 700 lumenit.

1.5. Juhtseadmed ja näidikud

1.5.1. Abimehhanismide, agregaatide ja lisaseadmete juhtimine ergonoomilise lahendusega joystick juhtseadmega.

1.5.2. Kütuse taseme näidik.

1.5.3. Mootori temperatuuri näidik.

1.5.4. Tahhomeeter.

1.5.5. Tunnilugeja.

1.5.6. Rooliratta roolinupp (lihtsustab rooli keeramist).

1.5.7. Tulekustuti (min 2 kg pulberkustuti), kinnitatuna juhi vahetusse lähedusse või kergesti kättesaadavasse kohta.

1.6. Rattad, rehvid

1.6.1. Universaalse nn „muru“ mustriga rehvid 4 tk. Rehvi mõõt 26x12.00-12 või suurem

1.6.2. Lisa rehvid/veljed 4 tk, „kalasaba“ mustriga, rehvi mõõt 26x12.00-12 või suurem.

1.7. Lisaseadmed:

1.7.1. Laadurile sobiva kinnitusega hüdrauliliselt reguleeritav buldoosersahk. Saha hõlma töönurka peab olema võimalik muuta mõlemas suunas. Lumesahk ei tohi olla kitsam kui 2000 mm täislaiuses. Sahal peavad olema tugijalad. Sahk peab olema varustatud ujuva asendiga ja takistusele sõidu kaitsega. Saha kõikide hüdrauliliste funktsioonide juhtimine peab toimima ühe joystic tüüpi juhtkangi küljest ehk juhtkangil peab olema piisavalt lisafunktsioone.

1.7.2. Laadurile sobiva kinnitusega tõstekahvel aluste tõstmiseks. Tõstekahvli käpa pikkus min 1100 mm. Tõstekahvli kandevõime minimaalselt 1400 kg. Tõstekahvli käppade vahekaugus peab olema muudetav.

1.7.3. Hammustav mullakopp. Kopa kinnitus hüdraulilise lukustusega ja kiirkinnitusega. Kopa laius vähemalt 1400 mm. Vastavalt laaduri laiusele, aga mitte kitsam. Kopa maht minimaalselt 250 L.

1.7.4. Palgihaarats. Laadurile sobiva kinnitusega hüdrauliliselt pööratava rotaatoriga haarats (min 1200 mm haardega). Juhtimine peab toimima masina juhtkangilt.

1.7.5. Trummelniiduk/hooldusniiduk pika heina niitmiseks. Terade kuju Y ja organi töölaius vähemalt 1500 mm.